
Vesiemme suurkasvillisuuden ja suurkasvien 
tutkiminen. 


Tutkimusohjelman luonnos. 
K. Linkola. 


Vaikka maassamme on ainutlaatuisen paljon järviä ja lampia 
ja meriemme rantaviiva on suurten saaristojemme johdosta tavatto- 
man pitkä, on vesiemme kasvimaailmaa tutkittu varsin vähän. 
Ainoastaan pikkueliöihin luettavien pienkasvien (mikrofyyttien) 
piiri muodostaa tästä huomattavan poikkeuksen. Moni kotimainen 
tutkimus valaisee sangen monipuolisesti tätä vesiemme kasvieliöstön 
osaa. Mutta vesien suurkasvit (makrofyytit) ja niiden yhdyskunnat 
ovat saaneet, varsinkin metsien, soitten ja niittyjenkin kasvipeittee- 
seen verrattuna, jäädä aivan lapsipuolen asemaan. Näihin kasveihin 
kasvistollisessa mielessä ja kieltämättä silloinkin vain verraten 
pintapuolisena harrasteluna, muun kasvistollisen havainnoimisen ja 
keräilytyön sivussa. 

Kuten kirjoituksemme lopussa oleva kirjallisuusluettelo näyttää, 
on aikojen kuluessa sentään kertynyt yhtä ja toista muutakin kuin 
kasvistollista tietämystä vesiemme suurkasveista ja niiden yhdys- 
kunnista. Mutta tutkimus on kieltämättä ollut, etenkin varsinaisiin 
vesikasveihin kohdistuvana, sangen hajanaista. Järjestelmällistä, 

määrätietoista tutkimustyötä ei ole syntynyt. Näin siitä huolimatta, 
että kehoituksia ja neuvoja on kyllä esitetty. Näistä mainittakoon 
Luonnon Ystävän palstoille v. 1897 painettu K. E. Kivirikon 
kirjoitus » Järven kasviston selittämisestä» ja v. 1907 julkaistu K. M. 
Levanderin sangen seikkaperäinen opastus » Järviselityksistä». 
Varsinkin jälkimmäinen sisältää useita yksityisohjeita, jotka täy- 
dentävät alla esitettyä ja joihin on syytä tutustua. 

Voinee hyvillä syillä väittää, että nyt lopultakin on jo aika 
käydä käsiksi vesiemmekin kaikinpuoliseen kasvitieteelliseen tutki- 
miseen. Niin hyvin suolattomien kuin suolaisten vesien suurkasvit 
saakoot nyt vesikasvien parissa ensisijaisen huomion osakseen. Nii- 
den tutkimiseen on'sitäkin enemmän syytä, kun tutkimustuloksia 
ilmeisesti voidaan ainakin jossain määrin käyttää myöskin käytän- 
nöllisen elämän tiedontarpeita tyydyttämään. Niin hyvin niitty- 
kuin kalatalous ja varsinkin paraikaa leviävä piisaminviljelymme 
niistä varmaan voivat hyötyä. 

Vesiemme kasvitieteellistä tutkimista on Helsingin yliopiston 
kasvitieteellisestä laitoksesta käsin koetettu kolmen viime vuoden 
aikana edistää siten, että opiskelijoille on erikoistöiden aiheiksi 
annettu vesien suurkasveihin kohdistuvia tutkimustehtäviä. Useim- 
mat näistä tutkimuksista ovat vielä keskeneräisiä, mutta tärkein 
niistä, 2-osainen ja 3-kesäinen Äyräpäänjärven suurkasvillisuuden 
ja -kasvien selvittely, on aivan valmistumaisillaan. 

Keväällä 1931 saivat vesikasvitutkimukset suurta lisävirikettä. 
Suomen Turkiseläinten Kasvattajain Liiton taholta esitettiin toivo- 
mus, että kasvitieteilijät ryhtyisivät entistä enemmän havainnoi- 
maan vesikasveja ja varsinkin hankkimaan vesien suurkasvillisuu- 
desta eksaktisia painokvantitatiivisia tietoja, joita piisamitaloutemme 
järkiperäisen suunnittelun katsotaan kaipaavan. Asianharrastajien 
kesken pidettiin asiasta yhteisiä neuvotteluja, ja Kansallis-Osake- 
Pankki, S.O.K. ja metsänhoitaja E. Koskelo lahjoittivat yhteensä 
5 000 mk kvantitatiivisten vesikasvitutkimusten tukemiseksi. Osit- 
tain näiden apurahojen turvissa osittain muuten tehtiin viime ke- 
sänä vesikasvitutkimuksia, joissa kvantitatiivinen selvittely oli hyvin 
tärkeänä osana, kuudella eri paikkakunnalla Etelä- ja Keski-Suo- 
messa. Tutkimusten tekijöinä oli ylioppilaita ja nuoria maistereita. 
Työ suoritettiin joka paikassa ilmeisellä innostuksella. Tärkeimmät 
tulokset saatanee ennenpitkää julkaistuiksi. Lyhyt selonteko 
eräästä tutkimuksesta, nimittäin maist. Kauko K. K. Manko- 

sen Kristiinan Vargöviken-järvessä tekemästä, on jo ilmestynyt 
painosta. i 

Kun on mitä toivottavinta, että vesiemme suurkasvillisuuden 
ja -kasvien tutkimista edelleen jatketaan, ja samoin hyvin suotavaa, 
että sitä tehdään entistä useammilla tahoilla, tuntuu soveliaalta 
saattaa julkisuuteen ohjelmaluonnos, jonka eri kohtia on, tarkoitus- 
perän ja mahdollisuuksien mukaan sovitellen, viime vuosien vesi- 
kasvitutkimuksissa pyritty varteenottamaan. Aikaisempaa ohjel- 
maa oli viime kesänä, kuten edellä on mainittu, täydennetty varsin- 
kin painokvantitatiivisilla selvittelyillä. 

Seuraavassa luonnosteltu tutkimusohjelma on alunalkaen ja 
varsinkin nyt julkaistavaksi täydellistettynä tehty siksi monipuoli- 
seksi, että kukin asianharrastaja ottanee siitä toteutettavakseen vain 
osan. Tärkeimmiksi on tällä hetkellä katsottava kasvillisuuteen koh- 
distetut tutkimukset ja niihin liittyvät vesikasvilajien ekologiset ja 
ekologis-morfologiset selvittelyt. Jo yhden ainoan vesialueen (järven, 
lahden, joen j.n.e.) tutkiminen voi tarjota työtä moneksi kesäksi ja 
antaa mitä arvokkaimpia tuloksia. Mutta luonnollisesti on toivotta- 
vaa, että tutkijat jo vertailun vuoksi ja näköalojensa laajentamiseksi 
tekevät havaintoja useammistakin vesistä. 

Vesikasvit on näissä tutkimuksissa syytä käsittää laajassa mer- 
kityksessä, lukien niihin sekä varsinaiset vesikasvit, hydrofyytit, 
että osan helofyyteistä, joiksi suokasveja laajassa mielessä käsittäen 
kutsutaan ja osan rantakasveistakin. 

Täydellinen vesialueen (järven, lammen, lammikon, joen, me- 
renlahden j.n.e.) suurkasvillisuuden ja suurkasvien tutkiminen sisäl- 
tää seuraavat kohdat: 


A. Maantieteellis-hydrografinen kuvaus. 

1. Aivan lyhyt maantieteellinen, geologinen ja kasvimaantie- 
teellinen yleiskuvaus vesialueen ympäristöstä. 

2. Kuvaus, mikäli mahdollista kartalla valaistuna, vesialueen 
koosta, rantaviivan kehityksestä, tulovesi- ja laskusuhteista, veden 
syvyydestä, vedenpinnan vuodenaikaisvaihteluista, aallokkoisuu- 
desta, (varhaisemmista laskuista), rannan ja pohjan maaperästä. 
Edelleen tietoja veden väristä ja läpinäkyväisyydestä, lämpötila- 
suhteista (etenkin heinäkuun lopulla), jääsuhteista ja niiden vaiku- 
tuksesta varsinkin joissa ja rannoilla, mahdollisuuksien mukaan 
myös veden (ynnä pohjan) kemiasta (ensi sijassa elektrolyyttipitoi- 

suudesta, happamuusasteesta ja hapenpitoisuudesta), veden virtaus- 
nopeudesta (joissa, puroissa), planktonin laadusta (etenkin veden- 
kukasta) j.n.e. Samoin lyhyitä tietoja kalaston ja linnuston pääpiir- 
teistä, vesialueen käytöstä kalastukseen ja puiden uittoon, rantave- 
sien käytöstä veneliikenteeseen, pellavanliotukseen, laiduntamiseen, 
heinäntekoon y.m., edelleen tiedonantoja navetta- y.m.s. vesien 
osuudesta tulovesissä. — Tarpeen mukaan lyhyesti muitakin tietoja, 
jotka antavat mahdollisuuksia kasvimaailmasta todettavien ilmiöi- 
den selittämiseen ja eri vesialueiden kasvitieteelliseen vertailuun. 

3. Valokuvat, korkealta paikalta tai lentokoneesta otettuina, 
ovat vesialueen ja sen ympäristön yleisluonteen valaisemiseksi erit- 
täin toivottavia. 


B. Kasvillisuuden tutkiminen (suoritetaan pääasiallisesti vasta 
heinäkuun lopulla ja elokuussa). 

1. Kasvustoanalyysit. Vesikasvillisuus muodostaa 
kasvustoja, jotka säännön mukaan sangen jyrkästi rajoittuvat toi- 
siinsa ja ovat yleensä vaikeudetta luonnossa eroitettavissa. Yleensä 
ne voi, jos jättää sivuseikat sivuseikoksi, jo silmämääräisen havain- 
noimisen perusteella helposti ryhmitellä määrätyiksi kasvustotyy- 
peiksi 1. assosiatioiksi. Kutakin kasvustotyyppiä edustavista kas- 
vustoista otetaan tarkemmin tutkittavaksi muutamia (hätätilassa 
vain yksi), ja tehdään niistä, sittenkuin tarpeelliset sijaitsemis- ja 
kasvupaikka-muistiinpanot (m.m. suhde aallokkoon) on papereihin 
merkitty, kasvustoanalyysit seuraavien menetelmien mukaan: 

a) Yleiskuvan saamiseksi analysoidaan yhteensä 5—10 suu- 
rehkoa (25—200 m?, jos mahdollista aina yhtä suurta) koealaa esim. ` 
Norrlinin tunnettua tiheysasteikkoa käyttäen. Koealojen ulkopuo- 
lella kasvustossa tavattavat lajit otetaan lisäluettelona huomioon. 
Näin saadut lajikokoomusta ja -runsautta ilmaisevat tiedot yhdiste- 
tään assosiatiota esittäväksi taulukoksi. 

b) Kasvustojen kasvimassan määrän ja fysiognomian tarkem- 
maksi kuvaamiseksi tehdään edellisen mukaan tutkituilta koealoilta 
kasvilajien ` peittäväisyysarvio. Käytetään pieniä (I—'/, m?, sa- 
massa assosiatiossa yhtä suuria; hyvin harvakasvisissa kasvustoissa 
täytyy ruutujen kokoa tarpeen mukaan suurentaa) ruutuja, joita 
tutkitaan kultakin suurkoealalta vähintään kaksi, kaiken kaikkiansa 
siis esim. 10--20. Kullakin pikku ruudulla (ne rajoitetaan helposti 
puukehyksellä) arvioidaan jokaisen kasvilajin peittäväisyysprosentti 

(joko sellaisenaan, 1 —100, tai yleistettynä, esim. asteikon 1—10 mu- 
kaan), ajatellen lajin versosto projisoiduksi suoraan ylhäältä katsot- 
tuna samaan tasoon (1 m?:n ruudulla on siis 1 dm*:n peittäväisyys = 
1 %). Saadut tiedot yhdistetään taulukoksi. — Vedenalaiskasveista 
peittäväisyysarvio ei aina ole mahdollinen, ellei käytetä erikoisia 
välineitä (vesikiikari); joskus tullee kysymykseen Birge-pohjanouta- 
jan käyttäminen. 

c) Useihin tarkoituksiin on hyödyllistä tai tarpeellistakin saada 
varmat tiedot kasvillisuuden versotiheydestä. Lasketaan senvuoksi 
edellä mainituilta pikku ruuduilta tai niiden osilta (esim. 1/4 m?) 
versojen lukumäärä (erikseen fertilien ja sterilien; lumpeilla lehtien ja - 
kukkien; kilpukalla lehtiruusukkeiden; j.n.e.). Samalla mitataan 
vallitsevien kasvilajien versojen (lumpeella lehtiruotien) yleispituus 
(erikseen vedenalainen ja vedenpäällinen) ja kernaasti paksuuskin. 
Tiedot kootaan taulukoksi. 

Kasvustoanalyyseja tehdään ennenkaikkea tyypillisistä kasvus- 
toista, mutta myöskin poikkeuksellisista (esim. poikkeuksellisen har- 
voista), varsinkin jos niillä on todellista merkitystä kasvillisuuskoko- 
naisuudessa. Jos vesialueella on paljon kirjavanvaihtelevia sekakas- 
vustoja, òn kasvustoeroittelussa ja assosiatiomuodostelussa käytet- 
tävä järkevää yleistystä, jottei yleiskatsauksellisuus pääse häviä- 
mään. Sekoituskasvustot käsitetään eri assosiatioiksi varsinkin sil- 
loin, kun ne ovat säännönmukaisia rakenteeltaan ja huomattavan 
laaja-alaisia, muulloin kernaasti esim. assosiatiomuunnelmiksi (vari- 
anteiksi). Toisinaan on ilmeisesti varsin käytännöllistä käsittää, ku- 
ten Almqvist (1929, s. 61) tekee, sekakasvustot kahta (joskus 
useampiakin) eri kasvustoa ja kahta eri assosiatiota edustaviksi. 
Tämänlaatuinen periaate on luonnollisesti säännön mukaan toteu- 
tettava suurkasvikasvuston suurkasveihin ja planktoneliöstöön 
nähden. À 

2. Kasvillisuuden painokvantitatiivinen 
tutkiminen. Edellä kohdissa b ja c mainituilta, peittäväisyys- 
arviota ja versolaskumenetelmää käyttäen jo tutkituilta ruuduilta 
määrätään koko elävien kasvinosien muodostaman kasvimassan 
tuorepaino: a) pohjanpäällisistä kasvinosista (punniten erikseen 
vedenpäällinen ja vedenalainen kasvimassa) ja b) pohjamaassa ole- 
vista kasvinosista (eroitellen pois: kuolleet juuret ja juurakonosat 
mahdollisimman tarkoin). Tuoreesta kasvimassasta talteen otettu- 
jen, ilmakuivina säilytettyjen ja sittemmin täysin kuivattujen (par- 

haiten 6 t. kuivauskaapissa 110* C kuumuudessa) näytteiden mu- 
kaan lasketaan myöhemmin myöskin kuivapaino, joka tarjoaa var- 
mimman vertailuperustan. Tutkittavat ruudut eivät kesän 1931 
antamien kokemusten mukaan yleensä voi olla 1/4 m?:iä suurempia; 
juurakko- ja juuristomassaa määrätessä ruudut saanevat olla vielä 
pienempiä, jos niitä vain otetaan tarpeeksi monta. Tutkimusten 
vaatima ajan suuri menekki pakoittaa usein supistamaan koeruutu- 
jen luvun pienemmäksi kuin edellä selitetyissä kasvustoanalyyseissa. 
Pohjamaassa olevien kasvinosien irroittamiseksi käytetään lapiota 
ja käsiä, tarpeen tullen muitakin välineitä. Syvässä vedessä täytyy 
miltei turvautua sukellukseen. 

Kvantitatiiviset tutkimukset tehdään kasvimassan maksimi- 
suuruuden aikana, siis loppukesällä. Pyrkimyksenä olkoon tiedot 
elävän kasvimassan suuruudesta eri assosiatioista niiden hehtaari- 
alaa kohti (hyvin tiheät, keskitiheät, harvat ja hyvin harvat kasvus- 
tot luonnollisesti pidettävä erossa) ja samalla koko vesialueen suur- 
kasvituotannon suuruudesta (kasvituotannon inventoiminen). 

3. Kasvillisuuskartat. Vesialueesta piirretään kas- 
villisuuskartta (mittakaavassa 1:1000—1 : 5000), jossa eri kasvus- 
tot ovat nähtävissä ja eri assosiatiot erilaisilla merkeillä merkityt; 
kasvillisuuden vyöhykkeisyys olisi koetettava saada selvästi näky- 
viin. Merkintätavat voi itse sommitella, mutta suotavaa olisi, että 
saataisiin käytäntöön yleisesti sovitut merkit. Ehdotelman näiksi on 
Nordgvist (1915) aikoinaan julkaissut. Jossain määrin näiden 
tapaisia merkkejä varten teetettyjä kumileimasimia, joilla kartta- 
kuvioiden merkitsemisen voi nopeasti ja siististi tehdä, on saatavana 
lainaksi yliopiston kasvitieteellisestä laitoksesta. 

Piirretylle kartalle merkitään tulevaisuudessa kenties tehtävien 
uusintahavaintojen varalle tarkoin ne kohdat, joissa kasvustoana- 
lyyseja on tehty ja varsinkin ne, joissa kasvustojen rajapaikat on 
erityisen huolellisilla mittauksilla määrätty. Kartalle on syytä mer- 
kitä ainakin pääpiirteet myös maarannan kasvillisuusvyöhykkeistä. 
Yksityisistä luonteenomaisista kasvustoista ja kasvustoyhdisty- 
mistä, kasvustojen rajoittumisesta toisiinsa j.n.e. suositellaan piir- 
rettäväksi tarkkoja erikoiskarttoja. Kasvillisuuden laatua on syytä 
valaista myöskin vesirannan ja veden perättäisiä kasvustoja esittä- 
villä profiilipiirroksilla ja niitä selittävillä kuvauksilla. — Jos tut- 
kittu vesialue on niin suuri, tai muuten niin vaikeasti kartoitettava, 
ettei täydellisen kasvillisuuskartan laatiminen voi tulla kysymyk- 

seen, on luonnollisesti tyydyttävä tyypillisten, edustavien kasvilli- 
suusalueiden kartoittamiseen. 

4. Kasvillisuuden yleinen kuvaus. Saadun tietoai- 
neiston nojalla laaditaan kasvillisuudesta järjestelmällinen kuvaus, 
jossa kukin assosiatio kuvataan lajikokoomuksen, versojen peittä- 
väisyyden, versotiheyden (lukumääränkin) ja -pituuden sekä, jos 
painomääräyksiä on tehty, myös kasvimassan painosuhteiden puo- 
lesta, samalla antaen tiedot assosiatioiden esiintymistavasta (kas- 
vustojen koko ja muoto), levinneisyydestä, pinta-alasta ja kasvupai- 
kasta (kasvupaikkaa luonnehtivista tekijöistä), samoin suhteesta toi- 
siin kasviyhdyskuntiin. — Kirjallisuudesta mahdollisesti saatavat 
vertauskohdat otetaan huomioon. Hyvät valokuvat täydentä- 
vät paljon sanallisia kuvauksia ja ovat erittäin suotavia. 

Assosiatioiden ryhmittelyssä, jossa on syytä saada kasvillisuu- 
den vyöhykkeittäisyys mahdollisuuksien mukaan esille, voitanee 
useimmiten käyttää esim. seuraavaa luokittelua: 1. vesisaraikot, 2. 
kortteikot, 3. ruovokot (erityisenä alaryhmänä luikka-ruovokot), 4. 
ilmaverso-ruohojen, 5. kellulehtiruohojen, 6. uposruohojen (pitkä- 
versoisten), 7. näkinpartaisten (näihin luettuna kenties myös meri- 
näkinruoho-yhdyskunnat), 8. pohjaruohojen (lyhytversoisten), 9. 
pohjasammalten ja 10. irtokellujien yhdyskunnat; sellaiset eri- 
koislaatuiset yhdyskunnat kuin vesisahan, nuottaruohon, risti! mas- 
kan tai Aegogropila- tai Nostoc-pallojen muodostamat voi, jos ha'luaa, 
pitää omina yhdyskuntaluokkinaan. Koskipaikoilla tulee lisäksi 
kivi- ja kalliopohjaan kiinnittyvien sammalten (ynnä Chantransia- 
y.m.s. levien) ja jäkälien (Dermatocarpon), merivedessä suurlevien 
yhdyskunnat (koski- ja merinereidien yhdyskunnat). Tässä mainit- 
tua jakoa voi luonnollisesti sovelluttaa yksityisiinkin kasvilajeihin 
ja niiden ryhmittelyyn eri kasvumuodoiksi kasvusto- ja assosiatio- 
kuvauksissa y.m. 

Tutkittaessa useampia vesialue-kokonaisuuksia, kuten järviä tai 
+ erillisiä järvenosia, lampia, jokipaikkoja, puroja, + itsenäisiä me- 
renlahdelmia j.n.e. vertaillaan niitä kasvillisuuden puolesta (m.m. 
kasvustojen tiheyteen ja versokokoon, samaten edustaviin kasvusto- 
yhdistymiin huomiota kiinnittäen) ja pyritään ensi sijassa suurkas- 
villisuuden perustalla eroittamaan eri järvi- y.m. tyyppejä (koko- 
naisuuden päälaatuja). Limnologisessa y.m. kirjallisuudessa maini- 
tut, viime vuosina eroitetut biologiset järvityypit, kuten 1. (N a u- 
mann, Thienemann, Järnefelt) eu-, dys-, oligo- ja 

miksotrofiset järvet, 2. (Naumann 1929, 1932) alkaali-, argillo-, 
asido-, dys-, eu-, oligo- ja siderotrofiset vedet, 3. (Samuelsson 
1925) Potamogeton-, laguuni-, Lobelia- ja mutajärvet, 4. (Iversen 
1929) happamet kirkasvesijärvet, happamet humusjärvet, emäksiset 
kirkasvesijärvet ja emäksiset humusjärvet, tai 5. (Linkola 1916) 
karut järvet, viljavat järvet ja savijärvet tai (Laatokan)-lahdelmat, 
ovat tyyppijaoittelussa hyväksi avuksi. Ilmeisesti on jaoitteluissa 
kuitenkin paljon kehittämistä, ennenkuin ne yleisesti kelpaavat 
meidän oloihimme ja ensi sijassa suurkasvillisuutta huomioivassa luo- 
kittelussa käytettäviksi. Syyperäisyyssuhteita ja niiden selvittämistä 
ei luonnollisestikaan saa tyyppijaoittelussa unohtaa, ei myöskään 
pyrkimystä saada jaot yleislimnologisiksi. 


C. Ekologiset ja ekologis-morfologiset tutkimukset. 


Lukuisat ja nimenomaan tärkeimmät vesiemme kasviyhdyskun- 
nat ovat enemmän tai vähemmän puhtaita yhden kasvilajin yhdys- 
kuntia tai ainakin yhden kasvilajin suuresti vallitsemia.Tämän vuoksi 
muodostuu vesikasvien ekologinen tutkimus pääasiassa yksityisiin 
kasvilajeihin kohdistuvaksi (autekologiseksi), joskohta myöskin yh- 
dyskuntien varsinainen ekologinen tutkimus (ekologinen synekolo- 
gia) on alati varteen otettava. 

Ekologisella ja ekologis-morfologisella tutkimusalalla on mah- 
dollisuuksia erinomaisen monipuolisiin havaintoihin ja selvittelyihin. 
Tässä rajoitumme vain tärkeimpien havaintojen luettelomaiseen 
mainintaan. Monille näistä on jo kasvillisuustutkimusten, samaten- 
kuin kasvistollisten huomioiden yhteydessä saatu hyvää perustaa. 

Yksityisistä kasvilajeista, ensi sijassa tärkeimpiä assosiatioita 
muodostavista, huomioidaan: 

a) Esiintyminen erilaisilla kasvupaikoilla ja eri assosiatioissa, 
ottaen huomioon erilainen runsaus ja seuraavassa mainittavien suh- 
teiden mahdollinen erilaisuus ja selvittäen syitä kasvupaikkaerojen 
aiheuttamiin erilaisuuksiin. 

b) Kasvin koko (keskikoko ja koon vaihtelu) eri kasvupaikoilla 
ja eri assosiatioissa: pohjanpäällisversojen pituus (ja paksuus ) ynnä 
paino, varsien haaraisuus, lehtien pituus ja leveys (myös lukumäärä), 
lehdistön korkeus, (kukinnon suuruus), mätästävillä kasveilla mät- 
täiden suuruus ja versoluku, maanalaisten kasvinosien (juurakot, 
juuret) pituus-, paksuus-, haaraisuus- ja lukumääräsuhteet ynnä 
syvyysulottuvaisuudet. 

c! Kukkimisen aika ja runsaus, runsaus joko ylimalkaisesti tai 
eksaktisen tarkoin ilmaistuna; siemenmuodostuksen aika ja runsaus 
(kuten ed.) ja siementen varisemisaika; siementen itäväisyys osittain 
luonnossa, pääasiassa kuitenkin laboratoriossa tehtyjen havaintojen 
perustalla (näytteet otettava osaksi veteen, osaksi kuivaltaan säily- 
tettäviksi). 

d) Uudistuminen: havaintoja kasvullisesta lisääntymisestä, tar- 
katen elävien versonkappaleiden irrallaan uiskentelemista ja juurtu- 
mista, juurakoiden vaelluskykyä (m.m. nopeutta) ja ikäsuhteita, 
talvehtimissilmujen yleisyyttä, runsautta ja vitämistä»; havaintoja 
siemenellisestä lisääntymisestä, tutkien siementaimien esiintymistä 
ja varttumista. — Niitä tilaisuuksia, joita järvenlaskujen jälkeen 
tarjoutuu uusien vesikasvustojen synnyn tutkimiseksi, tulisi välttä- 
mättä käyttää; niinikään olisi tutkittava vesikasvien sijoittumista 
ja levenemistä keinollisissa lammikoissa. 

e) Kasvullisten tapahtumien vuodenaikaisilmiöt, kuten kehi- 
tyksen alkaminen ja jatkuminen kevätkesällä ja taukoaminen syk- 
syllä ynnä näiden riippuvaisuus veden lämpötilasta. Erikoisen tär- 
keänä seikkana on otettava havainnoitavaksi talvehtiminen: val- 
mistautuminen talvehtimistilaan kesän aikana; morfologinen tila 
vesien kylmetessä ja myöhemmin niiden jäätyessä, samoin jäiden 
lähtiessä; erikoisesti tutkitaan tuoreen, vihreän kasvimassan määrää 
talvisaikaan. 

f) Kasvien suhtautuminen kasvinosien taittumisiin ynnä 
muihin vaurioihin. Havaintoja tehdään paikoilla, missä vene- 
liikenne, laiduntaminen, vesilintuparvien liikkuminen t.m.s. tekee 
havainnot mahdollisiksi, tai tutkitaan asiaa myös kokeellisesti. 
Kokeelliset tutkimukset voi helposti laajentaa selvittämään kysy- 
mystä, voidaanko määrätyn laatuisia kasvustoja poistaa esim. usein 
toistetulla niittämisellä ja korvata (istuttaen tai kylväen) uusilla, 
esim. piisamin ravinnoksi arvokkaammilla (kuten osmankäämikas- 
vustoilla). 

g) Ekologisten ja ekologis-morfologisten havaintojen yhtey- 
dessä on syytä tarkata kasvien keskinäistä kilpailusuhdetta, eri 
` kasvilajien ja yhdyskuntien pyrkiessä valtaamaan tilaa toisilta. 
Kaikkein kiitollisimmat havaintopaikat näiden suhteiden selvittä- 


1 Varsinkin tässä c-kohdassa mainitut suhteet ovat useilla kasvilajeilla eri 
vuosina erilaiset. Tietoja tarvitaan erilaisilta kesiltä. 

miseksi ovat, kuten Hulkkonen on osoittanut, sellaiset kohdat, 
joista erilaiset kulttuuritekijät ovat tunkeneet pois alkuperäisen kas- 
villisuuden, heikkojen, enemmän tai vähemmän tilapäisluontoisten 
yhdyskuntien sijoittuessa tilalle, mutta taas vähitellen väistyessä, 
kun määrätyt tekijät lakkaavat vaikuttamasta. 

h) Suotavaa myös on, että peräkkäisseuraannon (sukkession) 
säännöllisestä kulusta vyöhykekasvustoissa tehdään havaintoja; sa- 
maten eri kasvilajien ja kasviyhdyskuntien osuudesta maatumis- 
ilmiöissä. Vähäisetkin huomiot ovat paperille panemisen arvoiset. 


D. Varsinaiset morfologiset sekä anatomiset tutkimukset. 

Nämä samoinkuin useammat seuraavissa kohdissa (E—H) 
mainittavat tutkimukset ovat paremminkin yleislaatuisia kuin yksi- 
tyisen vesialueen vesikasvitutkimuksina suoritettavia. Koska ne 
kuitenkin ovat tällaisinakin sekä mahdollisia että suositeltavia ja 
joka tapauksessa tärkeitä tehdä, huomautettakoon niistä tässä 
yhteydessä. 

Morfologisia ja anatomisia tutkimuksia tarvitaan m.m. yksi- 
tyisten kasvilajien ekologian käsittämiseen ja on niitä tarpeen tehdä 
varsinkin lajeista, joista kirjallisuus ei anna kaivattuja tietoja. Ja 
vaikkapa kirjallisuustietoja olisikin saatavissa, on yleensä syytä 
ottaa huomioon se mahdollisuus, että nämä säännön mukaan ete- 
lämmistä maista peräisin olevat tiedot eivät sovellu meikäläisiin oloi- 
hin eikä kaikkia eri kasvupaikkoja koskeviksi. 

Ohimennen huomautettakoon tässä myös vesikasviemme fy- 
siologisen tutkimisen toivottavuudesta, erittäinkin kun 
tämä kaikkialla on ollut hyvin vähän viljelty tutkimusala. 


E. Vesikasvien kemiallinen tutkiminen. 

Varsinkin silloin, kun vesikasvitutkimuksia tehdään silmällä 
pitäen vesikasvien mahdollista käyttöä ravintokasveina, on syytä 
muistaa myös kemiallisen laadun selvittelyn suotavuus. Paitsi kar- 
‚janrehuksi niitettävien kasvinosien kemiallinen tutkiminen tulee 
tässä tärkeänä puolena selvitettäväksi etenkin piisamin ravinnoksi 
kelpaavien kasvinosien, myös pohjamaassa kasvavien, kemiallinen 
kokoomus, lähinnä kai tärkkelyspitoisuus. 


F. Systemaattisten muotojen tutkiminen. 
Jo yksityisellä vesialueella voi kiinnittää huomiota siihen, kas- 
vaako siellä mahdollisesti samasta kasvilajista erilaisia systemaattisia 

muotoja. Vielä paremmat edellytykset tällaisiin havaintoihin kui- 
tenkin on useampien vesialueiden ja varsinkin suurten vesistöalueiden 
vesikasveja tutkittaessa. Selvittelytyö on huomattavaksi osaksi 
museoaskartelua. Modifikatiot, jotka etenkin vesi- ja maamuotojen 
ollessa toisistaan suuresti poikkeavia ovat hyvin kiintoisia ja opet- 
tavia, on tietysti pidettävä systemaattisista muodoista erossa; 
niiden tutkiminen kuuluu ekologiseen morfologiaan. 


G. Kasvistollinen tutkimus. 


Mikäli muut vesikasveihin kohdistetut tutkimukset jo selvitte- 
levät kirjoituksemme eri kohdissa mainittuja seikkoja, jää kasvis- 
tollisen tutkimuksen tehtäväksi pääsiassa vain yleinen kasvilajiston 
käsittely huomioon ottaen levinneisyys- ja yleisyyssuhteet, koko la- 
jiston ja sen eri ainesryhmien lajilukumäärät, lajien uusinta leviä- 
mishistoriaa koskevat seikat j.n.e. Yksityisen vesialueen kasviston 
tarkastelu tarjonnee yleensä verraten vähän mielenkiintoa, mutta on 
se kuitenkin tehtävä asianharrastajille mahdolliseksi ainakin esittä- 
mällä luettelo vesialueen kasveista yleisyys-, runsaus- ja löytö- 
paikkatietoineen; käytännöllistä on ottaa luetteloon myös rantakas- 
vit, jotka vaikkapa poikkeuksellisestikin tavataan vedessä kasva- 
vina, samoin satunnaisesti maarannalle joutuneet vesikasvit. 

Hyvin antoisaksi voi kasvistollinen havaintoaineiston käsittely 
muodostua, jos on käytettävissä tietoja lukuisista vesialueista (t ä y- 
dellisiä lajiluetteloita), esim. pitkän järvireitin eri järvistä tai 
muuten suurehkon alueen eri vesistä. Silloin on mahdollisuuksia 
käsitellä kasvistollisia suhteita m.m. lajitilastollisesti, laatia levin- 
neisyyskarttoja ja pyrkiä laajan aineiston nojalla syyperäisyyden 
käsittelemiseen. Samalla voi yrittää järvi-, joki- j.n.e. tyyppien 
eroittelua kasvistollisella perustalla. Mikäli on kysymyksessä suo- 
lattomat vedet langennevat kasvillisuuden ja kasviston perusteella 
eroitettavat tyypit yleisesti yhteen. 


H. Vesikasvillisuuden ja -kasviston historian selvittäminen. 


Vesikasvitutkimuksiin kuuluviksi voi lukea myöskin määrätyn 
vesialueen tai seudun vesikasviston ja -kasvillisuuden menneisyyttä 
selvittelevät tutkimukset. Järvien t.m.s. kasvimaailman historiaa 
voi tutkia sekä nykyisen vesialueen pohjasedimenteistä että ennen- 
kaikkea vesialueen vierillä olevista maatumakerrostumista. Muinais- 
järvien ja niiden kasvimaailman tutkiminen kuuluu samanlaatuisen 

tutkimuksen piiriin. Kaikki nämä tutkimukset eroavat menetel- 
mien puolesta suuresti muista vesikasvitutkimuksista. Niihin näh- 
den riittäköön senvuoksi vain tämä lyhyt maininta ja viittaus kirjal- 
lisuusluettelossa mainittuihin uusimpiin kotimaisiin, Lindbergin, 
Auerin ja Aarion julkaisuihin ja niiden kirjallisuusluetteloihin. 


Mihin pyrimme näillä vesikasveihin kohdistuvilla tutkimuk- 
silla? 

Lukuisien eri tahoilla maata, etelässä ja pohjoisessa, tehtyjen 
tutkimusten yleissaavutuksesta väikkyy mielessä tulevaisuuden 
kuva: 

Tunnemme maamme suurkasvien yhdyskunnat ei 
vain suurin piirtein vaan myöskin yksityiskohdissaan. Tiedämme, 
mitä assosiatioita meillä on ja mitä niiden muunnelmia, tiedämme ` 
niiden kokoomuksen ja kvantitatiiviset suhteet maan eri puolilla, 
tunnemme niiden esiintymistavan ja -ehdot sekä levinneisyyden, 
tärkeitä piirteitä niiden historiastakin. . 

Tiedossamme on myöskin, minkä verran kasvimassaa ja 
taloudellisesti merkitseviä ravintoaineita vesikasvustomme vuosittain 
maan eri osissa sisältävät ja kuinka paljon näistä voidaan käyttää 
karjatalouden hyväksi, minkä verran turkiseläinten ravinnoksi. 

Järvemme, jokemme j.n.e. ovat suurkasvillisuuden y.m. perus- 
teella jaetut luonnollisiin vesialue-tyyppeihin, joiden 
alueellinen levinneisyys, samoinkuin perustekijät on saatu selville. 
Nämä tyypit, jotka ainakin jossain määrin edustavat erilaisia 
kasvustoyhdistymä-tyyppejä samaan tapaan kuin suoyhdistymä- 
tyyppimme ja kuvastavat yleensä ympäristön ilmeistä vaikutusta 
ja yhteisiä piirteitä maa- ja vesikasvillisuudessa, luovat teoreet- 
tista pohjaa lukuisille tutkimuksille. 

Vesiemme yksityisistä suurkasvilajeista on 
tunnettuna ei ainoastaan, kuten tällä haavaa, niiden levinneisyys, 
vaan myöskin niiden ekologia moninaisine edellä kosketelluine 
puolineen, jopa kotimaisiin tutkimuksiin perustuvana niiden morfo- 
logia ja anatomiakin ja eräitä kohtia fysiologiastakin. 

Vesikasvilajiemme levinneisyyssuhteet ovat kirkas- 
tuneet nykyiseen verrattuna ennenkaikkea syyperäisyyden 
puolesta. Vesikasvien leviämistiet, -ajat ja -tavat näytäksen 
samoin uudessa, nykyistä selvemmässä valaistuksessa. 

Lyhyesti sanottuna on tutkimusten yleissaavutuksena oleva 
vesiemme suurkasvillisuuden ja suurkasvien 
sekä näiden elämän todellinen tunteminen. 


Kirjallisuutta. 


Avuksi niille, jotka haluavat tehdä edellä esitetyn laatuisia vesikasvitutki- 
muksia niin tieteellisesti, että kirjallisuuden käyttö on tarpeellista, luetellaan 
seuraavassa valikoima näihin tutkimuksiin hyödyllisiä julkaisuja. Näiden 
julkaisujen kirjallisuusluetteloiden avulla on helppoa päästä muunkin vesikasvi- 
tutkimuksia sisältävän kirjallisuuden tuttavuuteen. 

1. Kotimaisia julkaisuja. Aario, Leo: Pflanzentopographische und 
paläogeographische Mooruntersuchungen in N-Satakunta. Väitösk. (Fennia 55, 
1932; s. 11—22, 149). Auer, Väinö: Die postglaziale Geschichte des Vanaja- 
vesi-Sees (Metsätiet. tutkimuslait. julk. 8, 1924); ——: Investigations of the 
ancient Flora of Häme (sam. 9, 1925). Brenner, W.: Strandzoner i Nylands 
skärgård (Bot. Notiser 1916, Lund). Cajander, A. K.: Beiträge zur Kennt- 
niss der Vegetation der Alluvionen des nördlichen Eurasiens. III (Tornio- und 
Kemi-Thäler). (Acta Soc. Scient. Fenn. 37, nr. 5, 1909); —»—: Studien über die 
Moore Finnlands (Acta forest. fenn. 2, Fennia 35, 1913; etenk. s. 17 ja 92); —»—: 
Viljavan maa-alan jakaantuminen Suomessa (Metsätal. Aikakausk., laaj. pain., 
1916, s. 51—58). Fontell, C. W.: Beiträge zur Kenntnis des anatomischen 
Baues der Potamogeton-Arten (Öfvers. af Finska Vet.-Akad. förhandl. 51, Afd. 
A, nr. 14, 1909). Grotenfelt, Gösta: Järvi- ja suokasvien korjuu karjan- 
rehuksi ja kuivikkeiksi (Karjantuote, 22 siv., Helsinki 1918). Hulkkonen: O. 
Kasvillisuudesta Sortavalan Tuhkalammissa (L. Y. 1927, s. 54—62); ——: Lai- 
duntamisen vaikutuksesta kasvillisuuteen eräissä Laatokan maatuvissa lahdek- 
keissa (Turun Ylioppilas 1., 14 s., Turku 1929). Häyren, E.: Längs-zonerna i 
Ekenäs skärgård (Maantiet. Yhd. Aikakausk. 12, s. 222—234, 1900); —»—: Stu- 
dier öfver vegetationen pä tillandningsomrädena i Ekenäs skärgärd (Acta Soc. 
F. FI. Fenn. 23,1902); —>—: Björneborgstraktens vegetation och kärlväxtflora 
(sam. 32, 1909). Ingman, Hertta: Nummen Savijärven kasvillisuus (L. Y. 
1930, s. 167—178). Järnefelt, H.: Untersuchungen über die Fische und ihre 
Nahrung im Tuusulasee (Acta Soc. F. FI. Fenn. 52, 1921; s. 9 ja kartta 2); —: 
Zur Limnologie einiger Gewässer Finnlands. 1—VIII. (Vanamon Julk. 2, 6, 8, 
10, 1925—30); ——: En kort produktionsbiologisk orientering med avseende å 
sjöundersökningar och sjötyper (Memor. Soc. F. FI. Fenn. 6, s. 153—163, 1930); 
—— Tuotantobiologinen yleiskatsaus järvitutkimukseen ja järvityyppeihin 
(Suomen kalatalous 11, Maataloushall. tiedonant. 208, s. 71—85, 1930). Kai- 
ramo (Kihlman), A. Osw.: Vesikasvit (Suomen kartasto 1899, karttalehti 
10 b ja siihen kuuluva teksti s. 8). K i v irik ko (Stenroos), K. E.: Järven kas- 
viston selittämisestä (L. Y. 1897, s. 59—60); —»—: Das Thierleben im Nurmi- 
järvi-See (Acta Soc. F. FI. Fenn. 17, 1898; s. 25 ja kasvill. kartta). Korven- 
kontio, V.: Piisamimyyrä ja vesikasvit (Suomen Turkiseläint. Kasvatt. Liiton 
vuosikirja 1930, s. 19—45). Krohn, V.: Über den in den Wurzelstöcken eini- 
ger finnischen Wasserpflanzen vorhandenen Nährwert (Annal. Acad. Scient. 
Fenn. Ser. A., t. 21, nr. 4, 1924). Leiviskä, I.: Über die Vegetation an der 

Kiiste des Bottnischen Meerbusens zwischen Tornio und Kokkola (Fennia 29, 
1908). Levander, K. M.: Beiträge zur Kenntnis des Sees Valkea-Musta- 
järvi (Acta Soc. F. FI. Fenn. 28, 1906); —»—: Järviselityksistä (L. Y. 1907, s.21— 
28). Lindberg, H.: Hvilka vittnesbörd lämnar fytopaleontologin om värt 
lands och dess floras utvecklingshistoria sedan istiden samt tiden för männi- 
skans första uppträdande (Öfvers. af Finska Vet.-Akad. förhandl. 58, Afd. 
C., nr. 2, 28 s., 1916). Linkola, K.: Kasvillisuudesta eräässä Lounais-Suo- 
men pikkujärvessä ja sen rannoilla (L. Y. 1911, s. 22—28, 46—57); —»—: Stu- 
dien über den Einfluss der Kultur auf die Flora in den Gegenden nördlich vom La- 
dogasee (Acta Soc. F. FI. Fenn. 45, 1916 ja 1921; I. s. 191 ja II, yksit. kasvilajit). 
Lukkala, O. J.: Tutkimuksia viljavan maan-alan jakaantumisesta etenkin Sa- 
vossa ja Karjalassa (Acta forest. fenn. 9, 1919; s. 39 ja 103). Mankonen, 
Kauko K. K.: Vesikasvillisuustutkimuksia Vargöviken-järvessä (Turkistalous 
1932, s. 11 ja 25).. Palmgren, P.: Zur Synthese pflanzen- und tierökologischer 
Untersuchungen (Acta Zool. Fennica 6, 1928; s. 29). Pesola, Vilho A.: Kal- 
siumkarbonaatti kasvimaantieteellisenä tekijänä Suomessa (Vanamon Julk. 9, nr. 
1, 1928; s. 153 ja 185). Rengvist, H: Kasvillisuuden peittämä osa Suomen 
järviä (Terra 1932, s. 47—56). Teräsvuori, K.: Muistiinpanoja Pohjois-Savon 
»luonnonniityistä» (Suomen Maataloustiet. Seur. Julk. 4, 1920); —»—: Wiesen- 
untersuchungen. II. (Vanamon Julk. 7, 1927; s. 371). Wahlberg, A.: Bidrag 
till kännedom om Littois-träsk (Acta Soc. F. FI. Fenn. 38, 1913). Valle, K. 
J.: Fischwasseruntersuchungen im Staatsrevier Evo (Acta forest fenn. 25, 1924); 
—»—: Suomen Nymphaea-lajit (Vanamon Julk. 7, 1927); —»—: Ökologisch- 
limnologische Untersuchungen über die Boden- und Tiefenfauna in einigen Seen 
nördlich vom Ladogasee. II. (Acta zool. fenn. 4, 1928; sisältää paljon tietoja 
järvikasvillisuudesta ja -kasvistosta); ——: Können die südfinnischen Seen ver- 
mittels der umgebenden Vegetation und Flora bonitiert werden (Acta forest. 
fenn. 34, 1929). — Varsinkin kasvistollisia tietoja on sitäpaitsi lukuisissa muissa 
kasvimaantieteellisissä julkaisuissa, erittäinkin paikalliskasvioissa ja Hj. 
Hjeltin Conspectus-teoksessa. 

2. Ulkomaisia julkaisuja. (Kaikki ovat saatavissa Helsingin kirjastoista; 
tärkeimmät ovat merkityt tähdellä *). *Almgvist, Erik: Upplands vege- 
tation och flora (Acta Phytogeogr. Suecica I, etenkin s. 58—98, Uppsala 1929). 
*Arber, A.: Water Plants (sisältää 66-sivuisen kirjallisuusluettelon). Cam- 
bridge 1920. Arwidsson, Th.: Studier över sjöarnas vegetation i Lilla Lule 
älvs vattenområde (Arkiv f. Botanik 20, nr. 14, 1926). *Baumann, E.: Die 
Vegetation des Untersees (Bodensee) (Archiv f. Hydrobiologie, Supplem.-Band 
1, S. 1—554, Stuttgart 1911). *Blomgren, N. u. Naumann, E.: Unter- 
suchungen über die höhere Vegetation des Sees Sträken bei Aneboda (Lunds 
Univ. Årsskrift, N. F., Avd. 2, Bd. 21, nr. 6, 1925). Braarud, Tr.: Den høiere 
vegetasjon i Hurdalssjøen (Nyt Magazin f. Naturvidensk., Bd. 67, Oslo 1929). 
Carlsson, G. W. F.: Om vegetationen i några småländska sjöar (Bih. t. 
Sv. Vest. Akad. handi., Bd. 28, Afd. III, 1902). Donat, A.: Die Vege- 
tation unserer Seen und die »biologischen Seentypen» (Ber. d. Deutsch. Bot. Ges., 
Bd. 44, S. 48—56, 1926). *G a d e c e a u, E.: Le lac de Grand-Lieu. Monographie 
phytogéographique. S. 1—145. Nantes 1909. *G a m s, H.: Die höhere Wasserve- 
getation (A b der halden s Handb. d. Biolog. Arbeitsmeth. IX, 2, S. 713—750, 

1925); —»—: Von den Follat&res zur Dent de Morcles. Eine Vegetationsmonograp- 
hie aus dem Wallis (Beitr. z. geobot. Landesaufn. 15, Bern 1927; s. 270); —»—: 
Beiträge zur Kenntnis der Vegetation schwedischer Seen (Veröffentl. d. Geobot. 
Instituts Rübel in Zürich, 4. Heft, S. 57—77, 1927). *#Glück, Hugo: Biolo- 
gische und morphologische Untersuchungen iiber Wasser- und Sumpfgewächse, 
Bd. I—IV. Jena 1905—1924. G o eb el, K.: Pflanzenbiologische Schilderungen. 
II (vesikasveista s. 215—380). Marburg 1893. Gu p p y, H. B.: The River Tha- 
mes as an Agent in Plant Dispersal (Journ. Linnean Soc. 29, p. 333—346, 1893). 
Hård af Segerstad, F.: Sydsvenska florans växtgeografiska huvudgrup- 
per. Akad. avh. (Uppsala). Malmö 1924. *I versen, J.: Studien über die pH- 
Verhältnisse dänischer Gewässer und ihren Einfluss auf die Hydrophyten-Vege- 
tation (Botanisk Tidsskrift, Bd. 40, K:havn 1929). *Kirchner-Loew- 
Schröter: Lebensgeschichte der Blütenpflanzen Mitteleuropas. Stuttgart 
1908—1931; ilmest. vasta osaksi. *K o c h, Walo: Die Vegetationseinheiten der 
Linthebene (Jahrb. d. St.Gallischen Naturwiss. Ges., Bd. 61, Teil II, 1925, St. 
Gallen 1926). Kolpin-Ravn, F.: Om Flydeevnen hos Frgene af vore Vand- 
og Sumpplanter (Botanisk Tidsskrift, Bd. 19, S. 143—177, 1894). Kupffer, 
K. R.: Über die Flora einiger kleinen Landseen in der Nähe von Riga (Korrespon- 
denzblatt d. Naturf. Ver. zu Riga, Bd. 40, S. 78—83, 1898); —»—: Grund- 
züge der Pflanzengeographie des Ostbaltischen Gebietes. Riga 1925. (S. 26.) 
Magnin, A.: Recherches sur la vegetation dec lacs du Jura (Rev. Gen. de Bot. 
5, p. 241—57, 303—16, 515—17, 1893). Naumann, E.: Einige Grundlinien 
der regionalen Limnologie (Lunds Univ. Ärsskr., N. F., Avd. 2, Bd. 17, nr. 8, 
1921); >—: Die höhere Wasservegetation des Bach- und Teichgebietes bei 
Aneboda (Arkiv f. Botanik 19, nr. 2, Stholm 1924); ——: Ziel und Hauptpro- 
bleme der regionalen Limnologie (Bot. Notis. 1927, s. 81—103); >—: Einige neue 
Gesichtspunkte zur Systematik der Gewässertypen (Archiv f. Hydrobiologie, Bd. 
20, s. 191—198, 1929); *—»—: Grundzüge der regionalen Limnologie (Thiene- 
manns »Die Binnengewässer» Bd. XI). Stuttgart 1932. Neger, Fr. W.: Biolo- 
gie der Pflanzen (vesikasveista s. 243—291). Stuttgart 1913. Nordqvist, 
Osc.: Ett enhetligt system för utmärkande av vattenvegetationen pä kartor 
(Meddel. fr. Kungl. Lantbruksstryrelsen nr. 195, Stholm 1915). Ohlendorf, 
O.: Beiträge zur Anatomie und Biologie der Früchte und Samen einheimischer 
Wasser- und Sumpfpflanzen. Diss. (Erlangen). Osnabrück 1907. Osvald, 
Hugo: Die Vegetation des Hochmoores Komosse. Akad. avh. (Sv. Växtsos. 
Sällsk. Handl. I, Uppsala 1923). Pearsall, W. H.: The aquatic vegetation of 
the English Lakes (Journal of Ecology 8, S. 163—201, Cambridge 1920). *R a u n- 
ki œr, C.: De danske Blomsterplanters Naturhistorie. I. København 1895—99. 
Rickett, H. W.: A quantitative Study of the larger aquatic Plants of Lake 
Medote (Transact. Wisc. Acad. of Sciences Arts a. Letters, 20, 1922); —»—: A 
quantitative Study of the larger aquatic Plants of Green Lake, Wisconsin (sam. 
21, 1924). Rossolimo, L. L.: Materialen zur Hydrographie und zur Kenntnis 
des Planktons einiger Gewässer der Meschtschera-Niederung (Zentral-Russland) 
(Arb. d. Biol. Station zu Kossino, Lief. 7—8, 1928; vesikasvillisuuskarttoja). 
*Samuelsson, G.: Untersuchungen über die höhere Wasserflora von Dalarne 
(Sv. Växtsos. Sällsk. Handl. IX, Uppsala 1925). Schenck, H.: Die Biologie 
der Wassergewächse. Bonn 1886; —»—: Vergleichende Anatomie der Wasser- 

gewächse (Biblioth. botan., Heft 1, Stuttgart 1886). Schröter, C. u. K irch- 
ner, O.: Die Vegetation des Bodensees (Bodenseeforschungen, IX Abschnitt), 
122+86 siv., Lindau i. B. 1896 u. 1902. Sernander, R.: Den skandinaviska 
vegetationens spridningsbiologi. Uppsala 1901. Sylvén, N.: Om de svenska 
Dikotyledonernas första förstärknigsstadium. `I. (K. Svenska Vetensk. akad. 
Handl. 40, nr. 2, 1906). *Thunmark,Sven: Die höhere Vegetation des 
Sees Fiolen (Acta Phytogeogr. Suecica 2, Uppsala 1931). Walter, H.: Ein- 
führung in die allgemeine Pflanzengeographie Deutschlands, s. 273—291, Jena 
1927. Warming-Graebner: Lehrbuch der ökologischen Pflanzengeogra- 
phie. Berlin 1918. Uusi painos ilmestymässä. Wereschtschagin, G.: Die 
Ungleichartigkeit der verschiedenen Teile eines Sees und ihre Bedeutung für die 
Aufstellung der Seentypen (Verh. Internat. Ver. f. Limnologie 2, 1924). Wesen- 
berg-Lund, C.: Furesostudier. En bathymetrisk-botanisk-zoologisk Underso- 
gelse af Molleaaens Sger (K. Danske Vidensk. Selsk. Skrifter, R. 8, Naturv.- 
math. Afd., Bd. 3, S. 1—208, 1919; suurkasveista s. 39—77). West, G.: A Com- 
parative Study of the dominant Phanerogamic and Higher Cryptogamic Flora of 
Aguatic Habit, in Three Lake Areas of Scotland (Proc. Roy. Soc. Edinburgh 25, 
s. 967—1032, 1905; paljon kasvill. kuvia); ——: A Further Contribution to a 
Comparative Study — — — (sam. 30, p. 65—181, 1909; runsaasti kuvia). 

3. Yleisistä suurkasvillisuustutkimuksen tarvitsemista hydrografisista 
y.m.s. menetelmistä, kojeistosta j.n.e. saa tietoja esim. G. Steinerin teok- 
sesta »Untersuchungsverfahren und Hilfsmittel zur Erforschung der Lebewelt 
der Gewässer, Stuttgart 1919. Uusimpia opaskirjoja tältä alalta ovat Fr. Lenz’in 
»Biologie der Süsswasserseen» (Biolog. Studienbücher IX), Berlin 1928 ja V. 
Brehm mm »Einführung in die Limnologie» (sam. X), Berlin 1930. Käsitteitä, 
sanastoa y.m. selvittelevä teos on E. Naumann’in 776-sivuinen »Limnolo- 
gische Terminologie» (Abderhaldens Handb. d. biol. Arbeitsmeth. IX, 
Teil 8), Berlin: 1931. Kasvitieteellisesti enimmän antavia neuvokirjoja ovat 
edellä mainittu Gam s'in »Die höhere Wasservegetation» ja N a u m an n'in 
»Grundzüge der regionalen Limnologie». Hyödyllinen on myös Thunmark’in 
julkaisu, jonka valitettavasti sain käsiini vasta edellä olevan jo tultua 
ladotuksi. 

